16.1.2023 г.
BG
Официален вестник на Европейския съюз
L 14/397
Приложение 11 — Допълнение 4
Доказване на правилното монтиране в превозно средство на двигатели, получили одобрение на типа като отделен технически възел Настоящото допълнение се прилага, когато производителят подаде заявление за одобрение на типа на превозно средство с двигател, одобрен по отношение на емисиите в съответствие с настоящото правило.
В този случай и в допълнение към изискванията относно монтирането в точка 6 от настоящото правило се изисква доказване на правилното монтиране.
Това доказване се извършва чрез представянето на органа по одобряването на типа на техническа обосновка, като за доказателство се използват инженерни чертежи, функционални анализи и резултатите от предишни изпитвания.
Когато е целесъобразно и по избор на производителя, представените доказателства могат да включват монтирането на системи или компоненти в действителни или симулирани превозни средства, при условие че производителят може да представи доказателство, че представеният монтаж правилно отразява стандарта, който ще бъде постигнат в производството.
Доказването трябва да се отнася до съответствието на следните елементи с изискванията на настоящото приложение: а) монтаж в превозното средство, що се отнася до съвместимостта със системата на двигателя (хардуер, софтуер и комуникация); б) системи за предупреждение и за блокиране (напр. пиктограми, схеми на задействане и др.); в) резервоар за реагент и елементи (напр. датчици), монтирани в превозното средство с цел съответствие с настоящото приложение.
Може да се проверят правилното задействане на системите за предупреждение и блокиране, системите за съхраняване на информацията и системите на бордовата и извънбордовата комуникация.
Нито една проверка на тези системи не трябва да налага демонтиране на двигателната уредба или нейни компоненти, нито да усложнява ненужно изпитванията, като изисква процеси като смяна на качеството на уреата или работа на превозното средство или двигателя през дълги периоди от време.
С цел да се улесни производителят на превозното средство, като проверки на тези системи се избират, ако е възможно, прекъсване на електричеството и симулация на броячи с голям брой работни часове.